أسئلة كثيرة عن التصحيح ... وجني الأرباح ...



السوق بيكون نازل في أسهمنا ... ونلاقى ناس بتقول تصحيح وناس بتقول جني أرباح .. إزاى ..

والمؤشرات إشاراتها بتخدعنا ... نعمل إيه ..

شرحنا من قبل نظرية فيبوناتشى ... والنسب الخاصة بالتصحيح ..

ولم يفهمها البعض .. أو تجاهل استخدامها البعض ..

طيب ليه أنا محتاجة أتكلم فيها معاكم النهاردة ..

علشان إحنا في مرحلة نفسية - كما أرى - غير مستقرة .. قلق عام ..

مظاهره .... عديدة .. منها ...

 حد بيقول .... المؤشر بيطلع والأسهم بتنزل ... ومهما بأقول يا جماعة خدوا المؤشر إسترشادى وده هام جدا في التحليل ..
برضه الأسئلة بتتكرر .. زى ماهية ..

 حد تانى .... عاوز أصفى المحفظة وأبيع اللي عندي كله وأبتدى من جديد .... ؟؟؟؟

حد ثالث ... أنا أول ما بأبيع السهم .. السهم بيطلع .. أنا منحوس ..... ؟؟؟؟

حد رابع .... البورصة هيحصل فيها انهيار على الشهر اللي مش غارف كام .. علشان مش عارف إيه ... قال إيه .. في منتدى إيه ... وكلام كتير كدة ... ؟؟؟

حد خامس .... أنا قرفت من البورصة ال..... دى ، وخلاص مش هاشتغل تانى ....؟؟؟

 وغيره ... وغيره ... وغيره ...

طيب ..

ماهو كدة مش هينفع .. مهما نقول ومهما نعيد .. مش هينفع .....

لآن أنت عاوز تعرف تحليل السهم دة بيقول إيه وخلاص .. أبيع بكام وأشترى بكام ..

وأنا كدة خسران فلوسى وفلوس جيرانى .. وجيران جيرانى .. وسلامو عليكم..


الموضوع لازم نعالجه بطريقة أفضل من كدة ..

إحنا في البحر ... والموج عالي ... والدنيا ظلمة .. 

لازم نتصرف بقى .. ماحدش هينقذنا ..

إحنا لازم نتصرف .. ونتصرف بهدؤ .. وصح ..

لغاية ما نوصل الشط .. 

علشان دة يحصل .. نهدى شوية .. ونبطل تشاؤم .. 

ونشوف الكبار اللي خسرونا بيشتغلوا إواى ... ونعرف بيفكروا إزاى ...

علشان نتعلم .. ونعرف نقوم تانى ..

ماشى ..
د. جيهان جمال

